《信国鲁夫人挽诗二首》
宋代·陈元晋

讵有陈平解久贫，如看眉案久如宾。
从夫荣荷西清橐，随祖恪如南涧苹。
玉树庭前双使节，金花天上九恩纶。
绣衣彩服今非昔，忍见堂萱雪后春。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。